Al Smith

Alfred «Al» Emanuel Smith jr. (født 30. desember 1873 i New York, død 4. oktober 1944 i New York) var en amerikansk demokratisk politiker.

Han ble valgt til guvernør i New York fire ganger mellom 1918 og 1926.

Smith var Det demokratiske partis presidentkandidat ved valget i 1928. Han var den fremste urbane representanten for den progressive bevegelsen i sin samtid. Han var en sterk motstander av alkoholforbudet, og tiltrakk seg velgere som nøt alkohol, eller som var kritiske til korrupsjon og lovløshet som kom som følge av forbudet. Smith var den første irsk-amerikaneren og katolikken til å stille som presidentkandidat for et stort parti. Han mobiliserte katolske velgere, særlig kvinner som ikke hadde stemt tidligere. På en annen side med antikatolske følelser vekket til liv, spesielt i Sørstatene. Lutheranere og sørstatsbaptister mente at den katolske kirken og paven ville diktere Smiths politikk. Smith led et stort valgnederlag mot Herbert Hoover, hvoretter han ble direktør i Empire State Inc., som oppførte Empire State Building under den store depresjonen.

Smiths besteforeldre var av henholdsvis irsk, tysk, italiensk og engelsk herkomst, men Smith identifiserte seg som en irsk-amerikaner. Al Smith var sønn av Alfred Emanuel Smith sr. og Catherine Mulvihill, og vokste opp på det multietniske Manhattan i New York. Faren var borgerkrigsveteran og eier av et lite lastebilfirma. Smith måtte droppe ut av skolen som 14-åring for å kunne forsørge familien. Han fikk aldri noen videre utdannelse. Han jobbet som fiskeselger, og ble en dyktig taler gjennom sin hobby som amatørskuespiller. I 1900 giftet han seg med Catherine A. Dunn, som han fikk fem barn med.

Referanser

Litteratur 
 
 
 
 
 
 

Guvernører i New York
Personer fra USA av irsk opphav
Personer fra New York City